CELEX: 32020R2038
Language: da
Date: 2020-12-10 00:00:00
Title: Kommissionens gennemførelsesforordning (EU) 2020/2038 af 10. december 2020 om ændring af gennemførelsesforordning (EU) 2015/2447 for så vidt angår formularerne for kautionserklæringer og inkludering af luftfragtomkostninger i toldværdien for at tage hensyn til Det Forenede Kongeriges udtræden af Den Europæiske Union

11.12.2020   
               
               
                  DA
               
               
                  Den Europæiske Unions Tidende
               
               
                  L 416/48
               
            
         KOMMISSIONENS GENNEMFØRELSESFORORDNING (EU) 2020/2038
         af 10. december 2020
         om ændring af gennemførelsesforordning (EU) 2015/2447 for så vidt angår formularerne for kautionserklæringer og inkludering af luftfragtomkostninger i toldværdien for at tage hensyn til Det Forenede Kongeriges udtræden af Den Europæiske Union
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (1), særlig artikel 126 og artikel 127, stk. 1, samt artikel 5, stk. 3 og artikel 13, stk. 1, i protokollen om Irland/Nordirland,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (2), særlig artikel 8, stk. 1, litra b), artikel 76, litra a), og artikel 100, stk. 1, litra b), og
         ud fra følgende betragtninger:
         
                     (1)
                  
                  
                     Den 29. marts 2017 meddelte Det Forenede Kongerige i henhold til artikel 50 i traktaten om Den Europæiske Union, at det havde til hensigt at udtræde af Den Europæiske Union.
                  
               
                     (2)
                  
                  
                     Den 1. februar 2020 udtrådte Det Forenede Kongerige af Den Europæiske Union og Det Europæiske Atomenergifællesskab. I henhold til artikel 126 og 127 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«) finder EU-retten anvendelse på og i Det Forenede Kongerige i en overgangsperiode, der udløber den 31. december 2020 (»overgangsperioden«).
                  
               
                     (3)
                  
                  
                     I henhold til udtrædelsesaftalens artikel 185 og artikel 5, stk. 3, i protokollen om Irland/Nordirland finder toldlovgivningen som defineret i artikel 5, nr. 2), i forordning (EU) nr. 952/2013 anvendelse på og i Det Forenede Kongerige for så vidt angår Nordirland (bortset fra Det Forenede Kongeriges territorialfarvande) efter overgangsperiodens udløb.
                  
               
                     (4)
                  
                  
                     Efter overgangsperiodens udløb ophører forordning (EU) nr. 952/2013 med at finde anvendelse på og i Det Forenede Kongerige, med undtagelse af Nordirland, og der pålægges told på varer, som indføres til Unionens toldområde fra Det Forenede Kongerige. Ifølge artikel 71, stk. 1, litra e), i forordning (EU) nr. 952/2013 skal transportomkostningerne indtil det sted, hvor varerne indføres til Unionens toldområde, medregnes i de indførte varers toldværdi. Procentsatserne for den del af luftfragtomkostningerne, der skal medregnes i toldværdien, er fastsat i bilag 23-01 til Kommissionens gennemførelsesforordning (EU) 2015/2447 (3). Efter udløbet af overgangsperioden bør Det Forenede Kongeriges tilføjes til den relevante liste over tredjelande i nævnte bilag.
                  
               
                     (5)
                  
                  
                     Formularerne for kautionserklæringer er fastsat i bilag 32-01, 32-02 og 32-03 samt i kapitel VI og VII i bilag 72-04 til gennemførelsesforordning (EU) 2015/2447. Unionens medlemsstater og de øvrige kontraherende parter i konventionen om en fælles forsendelsesprocedure (4) som ændret ved afgørelse nr. 1/2019 truffet af Den Blandede Kommission EU-CTC om Fælles Forsendelse (5) (»konventionen«) er opført i disse formularer. Når forordning (EU) nr. 952/2013 ophører med at finde anvendelse på og i Det Forenede Kongerige, med undtagelse af Nordirland, bør Det Forenede Kongerige ikke længere være opført på listen over medlemsstater i disse formularer. Det Forenede Kongerige har imidlertid, efter at være blevet opfordret hertil, deponeret sit instrument til tiltrædelse af konventionen som en særskilt kontraherende part efter overgangsperiodens udløb. Når Det Forenede Kongerige tiltræder konventionen, bør det opføres på listen over de øvrige kontraherende parter i formularerne for kautionserklæringer. Som følge af anvendelsen af protokollen om Irland/Nordirland bør Nordirland i forbindelse med forsendelsestransaktioner i Unionen desuden opføres på en måde, hvoraf det fremgår, at enhver sikkerhedsstillelse, der er gyldig i medlemsstaterne, også skal være gyldig i Nordirland.
                  
               
                     (6)
                  
                  
                     I betragtning af overgangsperiodens forestående udløb bør denne forordning træde i kraft hurtigst muligt. Da overgangsperioden udløber den 31. december 2020, bør bestemmelserne i denne forordning om inkludering af omkostningerne ved luftfragt fra Det Forenede Kongerige, med undtagelse af Nordirland, i toldværdien og om udeladelsen af henvisninger til Det Forenede Kongerige i den del af formularerne for kautionserklæringerne, der er beregnet til medlemsstaterne, finde anvendelse fra den 1. januar 2021. Bestemmelserne om opførelse af henvisningerne til Det Forenede Kongerige på listen over de øvrige kontraherende parter i konventionen i formularerne for kautionserklæringer bør finde anvendelse fra den dag, hvor Det Forenede Kongerige tiltræder konventionen om en fælles forsendelsesprocedure.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) 2015/2447 foretages følgende ændringer:
            
                        (1)
                     
                     
                        I bilag 23-01, tabellen, den sidste række i første kolonne (»Zone Q«), tilføjes følgende:
                        », Det Forenede Kongerige, med undtagelse af Nordirland«
                     
                  
                        (2)
                     
                     
                        I bilag 32-01, del I (Kautionserklæring), punkt 1, foretages følgende ændringer:
                        
                                    a)
                                 
                                 
                                    Efter »Kongeriget Sverige« udgår følgende:
                                    »Det Forenede Kongerige Storbritannien og Nordirland«
                                 
                              
                                    b)
                                 
                                 
                                    Efter »Republikken Tyrkiet(56)« indsættes følgende:
                                    », Det Forenede Kongerige Storbritannien og Nordirland (*)
                                    
                                    
                                       (*)  I henhold til protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab betragtes Nordirland ved anvendelsen af denne sikkerhedsstillelse som en del af Den Europæiske Union. En kautionist, der er etableret i Den Europæiske Unions toldområde, skal derfor angive en processuel bopæl eller udpege en procesfuldmægtig i Nordirland, hvis sikkerhedsstillelsen må anvendes dér. Hvis en sikkerhedsstillelse inden for rammerne af den fælles forsendelsesprocedure erklæres gyldig i Den Europæiske Union og i Det Forenede Kongerige, kan en enkelt processuel bopæl eller en udpeget procesfuldmægtig i Det Forenede Kongerige imidlertid omfatte alle dele af Det Forenede Kongerige, herunder Nordirland.«"
                        
                                 
                              
                  
                        (3)
                     
                     
                        I bilag 32-02, del I (Kautionserklæring), punkt 1, foretages følgende ændringer:
                        
                                    a)
                                 
                                 
                                    Efter »Kongeriget Sverige« udgår følgende:
                                    », Det Forenede Kongerige Storbritannien og Nordirland«
                                 
                              
                                    b)
                                 
                                 
                                    Efter »Republikken Tyrkiet« indsættes følgende:
                                    », Det Forenede Kongerige Storbritannien og Nordirland (**)
                                    
                                    
                                       (**)  I henhold til protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab betragtes Nordirland ved anvendelsen af denne sikkerhedsstillelse som en del af Den Europæiske Union. En kautionist, der er etableret i Den Europæiske Unions toldområde, skal derfor angive en processuel bopæl eller udpege en procesfuldmægtig i Nordirland, hvis sikkerhedsstillelsen må anvendes dér. Hvis en sikkerhedsstillelse inden for rammerne af den fælles forsendelsesprocedure erklæres gyldig i Den Europæiske Union og i Det Forenede Kongerige, kan en enkelt processuel bopæl eller en udpeget procesfuldmægtig i Det Forenede Kongerige imidlertid omfatte alle dele af Det Forenede Kongerige, herunder Nordirland.«"
                        
                                 
                              
                  
                        (4)
                     
                     
                        I bilag 32-03, del I (Kautionserklæring), punkt 1, foretages følgende ændringer:
                        
                                    a)
                                 
                                 
                                    Efter »Kongeriget Sverige« udgår følgende:
                                    »og Det Forenede Kongerige Storbritannien og Nordirland«
                                 
                              
                                    b)
                                 
                                 
                                    Efter »Republikken Tyrkiet(71)« indsættes følgende:
                                    », Det Forenede Kongerige Storbritannien og Nordirland (***)
                                    
                                    
                                       (***)  I henhold til protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab betragtes Nordirland ved anvendelsen af denne garanti som en del af Den Europæiske Union. En kautionist, der er etableret i Den Europæiske Unions toldområde, skal derfor angive en processuel bopæl eller udpege en procesfuldmægtig i Nordirland, hvis sikkerhedsstillelsen må anvendes dér. Hvis en sikkerhedsstillelse inden for rammerne af den fælles forsendelsesprocedure erklæres gyldig i Den Europæiske Union og i Det Forenede Kongerige, kan en enkelt processuel bopæl eller en udpeget procesfuldmægtig i Det Forenede Kongerige imidlertid omfatte alle dele af Det Forenede Kongerige, herunder Nordirland.«"
                        
                                 
                              
                  
                        (5)
                     
                     
                        I bilag 72-04, del II, foretages følgende ændringer:
                        
                                    a)
                                 
                                 
                                    I kapitel VI, række 7 i tabellen, indsættes følgende efter »Tyrkiet —«:
                                    »Det Forenede Kongerige (*) —
                                    
                                       (*)  I henhold til protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab betragtes Nordirland ved anvendelsen af denne garanti som en del af Den Europæiske Union.«"
                        
                                 
                              
                                    b)
                                 
                                 
                                    i kapitel VII, række 6 i tabellen, indsættes følgende efter »Tyrkiet —«:
                                    »Det Forenede Kongerige (*) —
                                    
                                       (*)  I henhold til protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab betragtes Nordirland ved anvendelsen af denne garanti som en del af Den Europæiske Union.«"
                        
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2021.
            Artikel 1, stk. 2, litra b), artikel 1, stk. 3, litra b), artikel 1, stk. 4, litra b), og artikel 1, stk. 5, finder imidlertid anvendelse fra den dag, hvor Det Forenede Kongerige tiltræder konventionen om en fælles forsendelsesprocedure.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 29 af 31.1.2020, s. 7.
         
            (2)  EUT L 269 af 10.10.2013, s. 1.
         
            (3)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
         
            (4)  EFT L 226 af 13.8.1987, s. 2.
         
            (5)  Afgørelse nr. 1/2019 vedtaget af Den Blandede Kommission EU-CTC om Fælles Forsendelse af 4. december 2019 om ændring af konventionen af 20. maj 1987 om en fælles forsendelsesprocedure (EUT L 103 af 3.4.2020, s. 47).